open-index/open-wikipedia-markdown huggingface dataset:
יוסי רחמני

**יוסי רחמני** (נולד ב-29 באוגוסט 1964) הוא שחקן ובמאי תיאטרון ישראלי.

## ביוגרפיה
יוסי רחמני גדל בעיר קורדובה שבארגנטינה ועלה לישראל בשנת 1987. סיים את לימודיו בסטודיו למשחק ניסן נתיב בשנת 1992. בהמשך למד ליצנות רפואית והחל לעסוק בתחום בבתי חולים.

בשנים 1996 - 2000 היה חבר בלהקת "תיאטרון נוצר" בה השתתף בהצגות "תיאטרון זה להפך" ו"פנטיסילאה".

בשנת 1999 היה מועמד לפרס התיאטרון הישראלי על תפקידו כשחקן המשנה במחזה אשכבה מאת חנוך לוין.

רחמני זכה בפרס "קיפוד הזהב" לשנת 2008 הניתן להצגות פרינג' בישראל, על עיבוד יצירתו "המנהרה".

רחמני משתתף במופע הרחוב "פיקוח אירוני" יחד עם שותפו דוד (דוש) בראשי, בו הם מחופשים לפקחים עירוניים ומבצעים אלתורים קומיים.

## תפקידיו
* פסטיבל עכו - "המוסד של עכו יצא לחופשי" (1992), "בחדר המורים" (1993), "הפרגודים" (1994), "באג 2000" (1999)
* תיאטרון הבימה - "הדיבוק", "ביקור הגברת הזקנה".
* התיאטרון הקאמרי - "הרב קמע", "הבכיינים", "אטום", "אשכבה", "איחש פישר" (2010).
* תיאטרון זיצלנד - "זיבובו" (1997), "בייזיץ" (1998)
* תיאטרון תיבת נוח - "גבר בא אל אישה" (2010)
* אנסמבל תיאטרון תמונע - "ג'ודי יקירתי", "השיטה", "רביזור" "מקס ומוריץ", הצגת היחיד "המנהרה" (בימוי ומשחק), "האישה מן הים"
* הצגות ילדים - "יער האגוזים", "סיפורו של עורב", "החיים של גלילאו גליליי" (2003), "וכולנו חברים" (2004), "בן סנדלר" (2005), המתנות של לאה" - בימוי ומשחק, הצגה משירי לאה גולדברג

## קישורים חיצוניים

* דף השחקן, באתר תיאטרון תמונע
* דגנית-לי הילמן, "להצחיק ילד חולה – זה שמחה", באתר לוקאל, 14 באוקטובר 2014

## הערות שוליים

קטגוריה:שחקני תיאטרון ישראלים
קטגוריה:במאי תיאטרון ישראלים
קטגוריה:ישראלים ילידי ארגנטינה
קטגוריה:עולים בשנות ה-1980
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1964
אירוויזיון לרוקדים צעירים 2011

**האירוויזיון לרוקדים צעירים 2011** היא התחרות ה-12 של האירוויזיון לרוקדים צעירים. נורווגיה אירחה את התחרות בבית המחול (נורווגית).

## פורמט
המשתתפים שנבחרו הם רקדנים לא-מקצועיים בין 16 ל-21. הריקוד של כל משתתף נבחר ומוכן מספר שבועות לפני התחרות.

### השופטים
המנצח נבחר לאחר הצבעת השופטים. השופטים שהצביעו הם:
*  - מיכאל נאן
*  הממלכה המאוחדת - ויליאם טרוויט
*  - פרדריק ריידמן
*  - ליזה ליפה

## מדינות משתתפות

### דואט הגמר

## קישורים חיצוניים
* 

## הערות שוליים

2011
קטגוריה:אוסלו: היסטוריה
קטגוריה:2011 באירופה
ארבוס מונטס

**ארבוס מונטס** (**Erebus Montes**; מילולית: "**הרי ארבוס**") הוא רכס הרים ברביע דיאקריה במאדים.

קוטרו של הרכס 811 קילומטרים.

## מקור השם

שמו של הרכס ניתן לו בשנת 1982, והוא נקרא על שם האלבדו שלו (מידת החזרת האור שלו) - המילה "ארבוס" במיתולוגיה היוונית היא "חושך".

בשנת 2019 בוצעו צילומים מפורטים של האזור כי הוא נבחר בין המועמדים לנחיתה של סטארשיפ.

## קישורים חיצוניים

* האי ארבוס באתר הסקר הגאולוגי של ארצות הברית

## הערות שוליים

קטגוריה:מאדים: הרים
הונג קונג במשחקים האולימפיים לנוער

**[[הונג קונג]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). הונג קונג החלה להשתתף במשחקי החורף החל מאולימפיאדת הנוער לוזאן (2020). לאורך השנים צברו ספורטאי הנוער מהונג קונג שמונה מדליות, מתוכן אפס מדליות זהב.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של הונג קונג למשחקים האולימפיים לנוער הייתה לאולימפיאדת הנוער סינגפור. המשלחת כללה 14 ספורטאים שהתחרו בשבעה ענפי ספורט. המשלחת זכתה במדליית כסף יחידה בענף השיט בטורניר השיט במפרשית מדגם ביט טכנו 293. בטורניר הנערות המשלחת דורגה במקום התשיעי. המשלחת הגיעה להישגים נאים בענפים שחייה עם העפלה לשני גמרים וסיום במקום החמישי במשחה 50 מטר בסגנון שחייה חופשית לנערים ובמקום השביעי במשחה 100 מטר שליחים מעורב בסגנון שחייה חופשית, וטניס שולחן עם העפלה לרבע גמר בטורניר הנערים. ספורטאי המשלחת התחרו גם בענפים אתלטיקה, טריאתלון, סיף ורכיבה אולם לא הגיעו להישגים גבוהים.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 18 ספורטאים שהתחרו בשמונה ענפי ספורט. המשלחת זכתה בחמש מדליות. המשלחת הגיעה להישגים בענפים שחייה עם זכייתה של שיבון הוהי בשתי מדליות כסף במשחים ל-100 מטר חופשי ול-200 מטר מעורב אישי, מקום חמישי במשחה 50 מטר חופשי ומקום שישי במשחה ל-200 מטר חופשי. בטניס שולחן עם זכייה במדליית כסף בטורניר הנערות ובמדליית ארד בטורניר זוגות מעורב. ספורטאי המשלחת זכו במדליית כסף בענף סיף בתחרות רומח לנערים, והעפילו לרבעי הגמר בטורניר הנערים וטורניר הנערות בבדמינטון. בניגוד לאולימפיאדת הנוער סינגפור, המשלחת לא זכתה במדליית בענף השיט אך דורגה במקום שישי בטורניר הנערות ובמקום שמיני בטורניר הנערים בשיט במפרשית מדגם ביט טכנו 293.

## מדליות

### מדליות לפי משחקים

width="20px"|

### מדליות לפי ענף

## ראו גם
* הונג קונג במשחקים האולימפיים
* הונג קונג במשחקים הפאראלימפיים

קטגוריה:הונג קונג: ספורט
קטגוריה:מדינות במשחקים האולימפיים לנוער
בנץ פטנט-מוטורוואגן

**בנץ פטנט-מוטורוואגן** (בגרמנית: **Benz Patent-Motorwagen**), שנבנה במקור בשנת 1885, נחשב למכונית הראשונה בהיסטוריה - כלומר, כלי רכב המונע על ידי מנוע בעירה פנימית. היא נוצרה על ידי קרל בנץ.
## היסטוריה
העלות המקורית של הרכב בשנת 1885 הייתה 600 גולדמרק, אשר היו שווים באותה תקופה כ-150 דולרים אמריקנים (שווה ערך ל-4,086 דולרים אמריקנים ב-2017).

אשתו של בנץ, ברטה, מימנה את תהליך הפיתוח של המכונית. על פי החוק, ברטה הייתה אמורה לקבל את הזכויות על הפטנט, אף על פי כן, נשים נשואות לא היו רשאיות להגיש בקשות על פטנטים באותה העת.

בנץ חשף את המצאתו לציבור ב-3 ביולי 1886 ברינגשטראסה במנהיים.

25 מכוניות מסוג בנץ פטנט-מוטורוואגן נבנו בין השנים 1886 עד 1893.

בהשראת "בנץ פטנט-מוטורוואגן" נבנתה בשנת 2009 מכונית הקונספט **[[מרצדס-בנץ F-Cell רודסטר]]**

## תמונות

Patentmotorwagen.jpg | "בנץ ויקטוריה" שנת 1885
Patentmotorwagen Kette.jpg | "בנץ ויקטוריה" שנת 1885
Patent-Motorwagen_Nr.1_Benz_2.jpg | "בנץ ויקטוריה" שנת 1885
Motorwagen Serienversion.jpg | "בנץ פטנט-מוטורוואגן" שנת 1888
Zardetti vor 1898.jpg | "בנץ פטנט-מוטורוואגן" שנת 1889



## ראו גם
* מרצדס-בנץ

## קישורים חיצוניים

## הערות שוליים

קטגוריה:דגמי מכוניות שהושקו ב-1886
קטגוריה:רכבי מרצדס-בנץ
קטגוריה:כלי רכב גרמניים
הפיליפינים במשחקים האולימפיים לנוער

**[[הפיליפינים]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). הפיליפינים משתתפת גם במשחקי החורף האולימפיים לנוער. לאורך השנים צברו ספורטאי הנוער הפיליפינים מדליית כסף יחידה בשיט.

## השתתפות במשחקים
### משחקי הקיץ
המשלחת הראשונה של הפיליפינים למשחקים האולימפיים לנוער הייתה לאולימפיאדת הנוער סינגפור וכללה תשעה ספורטאים שהתחרו בחמישה ענפי ספורט. המשלחת הגיעה להישגים נאים בענפים הרמת משקולות שדורגה במקום החמישי בקטגוריית משקל עד 63 ק"ג לנערות, שחייה עם העפלה לגמר משחה 200 מטר בסגנון שחייה חופשית לנערים בה סיימה במקום השמיני, וטניס עם העפלה לרבע הגמר בטורניר הנערים. ספורטאי המשלחת התחרו גם בענפים טאקוונדו וכדורסל בה הם לא הגיעו להישגים משמעותיים. המשלחת לאולימפיאדת הנוער נאנג'ינג מנתה שבעה ספורטאים שהתחרו בשישה ענפים. המשלחת הגיעה להישג בענף התעמלות עם העפלה לשני גמרים בה דורגו במקום השישי בתרגיל המקבילים מדורגים ובמקום האחת עשרה בקרב רב נערות. המשלחת לא הגיעה להישגים משמעותיים בענפים אתלטיקה, טריאתלון, קליעה, קשתות ושחייה.

### משחקי החורף
הפיליפינים השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה שני ספורטאים שהתחרו בשני ענפי ספורט. המשלחת הגיעה להישג נאה בענף החלקה אמנותית שדורגה במקום השביעי בטורניר הנערים. בענף הסקי אלפיני המשלחת לא דורגה במקומות גבוהים אך גם לא במקומות האחרונים.

## מדליות

### מדליות לפי משחקים

width="20px"|

### מדליות לפי ענף

## ראו גם
* הפיליפינים במשחקים האולימפיים
* הפיליפינים במשחקים הפאראלימפיים

קטגוריה:הפיליפינים: ספורט
קטגוריה:מדינות במשחקים האולימפיים לנוער
בריאן בובל

**בריאן בובל** (באנגלית: **Brian Bovell**; נולד ב-26 באוקטובר 1959) הוא שחקן אנגלי.

## ביוגרפיה
בובל נולד בלונדון. הוא הופיע בתוכניות טלוויזיה רבות החל משנת 1980. באותה שנה שיחק בסרט הפולחן "בבילון". ב-1981 הופיע במחזה "Where There Is Darkness" וזכה בפרס חוג מבקרי התיאטרון של לונדון בקטגוריית שחקן המשנה הטוב ביותר על תפקידו. ב-1986 כיכב יחד עם גארי אולסן בסדרת הטלוויזיה "Prospects", על שני גברים בדוקלנדס מנסים את מזלם בכל דבר כדי להרוויח "כמה לירות".

בקולנוע שיחק בובל בסרטים "אהבה זה כל הסיפור", "גילויים מן העבר", "הכל או כלום", "Sorted", "סודות ושקרים" ו"במעמקי המסדרון האפל". אחדים מתפקידיו הידועים היו בדמות הבלש רוב תאצ'ר בסדרה "The Bill", ג'ז ליטלווד בסדרה "תן לי, תן לי", והבלש אנדי שארפ בסיטקום "אבי ראש הממשלה".

בשנים 2006 עד 2010 גילם בובל את ליאו ולנטיין באופרת הסבון "הוליאוקס". עוד דיבב את הדוד היירי בתוכנית הטלוויזיה לילדים "Humf" בערוץ הטלוויזיה ניק ג'וניור.

מ-2016 עד 2018 שיחק בובל בתפקיד בישוף ג'ון ת'ורנבר באופרת הסבון של ITV "קורוניישן סטריט".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1959
מגדבורג (כדוריד)

**מגדבורג** (בגרמנית: **SC Magdeburg**) היא קבוצת כדוריד מהעיר מגדבורג שבגרמניה, שמתחרתה בליגה הגרמנית בכדוריד. הקבוצה נוסדה בשנת 1955 כחלק של אגודת הספורט של העיר. הקבוצה הייתה בין החזקות בגרמניה המזרחית וזכתה 10 פעמים באליפות המדינה (מהן 6 פעמים ברציפות) ו-4 פעמים בגביע. לאחר איחוד גרמניה, הקבוצה שולבה בליגה עליונה של גרמניה. גם בליגה זו היא נחשבת בין הקבוצות החזקות ובשנת 2001 זכתה במקום הראשון.

בזירה הבינלאומית הקבוצה שיחקה מספר פעמים בליגת האלופות בכדוריד וזכתה בה 4 פעמים. בנוסף לכך, פעמיים היא זכתה ב"גביע מחזיקות גביע" (המפעל השני בחשיבותו באירופה).

## תארים
*ליגה: 11
**זכייה במזרח גרמניה: 1970, 1977, 1980, 1981, 1982, 1983, 1984, 1985, 1988, 1991
**זכייה בגרמניה: 2001
*גביע: 4
**זכייה בגביע המזרח גרמני: 1977, 1978, 1984, 1990
** זכייה בגביע גרמניה: 1996, 2016
*ליגת האלופות בכדוריד: 4
**זכייה: 1978, 1981, 2002 ,2023
## קישורים חיצוניים

* 

קטגוריה:קבוצות כדוריד גרמניות
קטגוריה:מגדבורג: ספורט
סן אנטוניו (כדוריד)

**סן אנטוניו** (בספרדית: **San Antonio**) הייתה קבוצת כדוריד מהעיר פמפלונה שבספרד, שהתחרתה בליגה הספרדית בכדוריד. הקבוצה נוסדה בשנת 1955. עד שנת 1989 הקבוצה שיחקה בליגות אזוריות. בתחילת שנות ה-90 של המאה ה-20 הקבוצה העפילה לליגה העליונה. תוך מספר שנים היא השתלבה בצמרת הליגה וניצחה בה מספר פעמים.

בדירה הבינלאומית הקבוצה שיחקה מספר פעמים בליגת האלופות בכדוריד וזכתה בשנת 2001. בנוסף לכך, היא זכתה ב"גביע מחזיקות גביע" (המפעל השני בחשיבותו באירופה).

בשנת 2012 הקבוצה איבדה את הספונסור שלה (מפעל צמנט) והנשיא הודיע על כך שהיא עוזבת את הליגה העליונה. בשנת 2013 המועדון נסגר.

## תארים
*ליגה: 2
**זכייה בליגה: 2002, 2005
*גביע: 2
**זכייה בגביע:1999, 2001
*ליגת האלופות בכדוריד: 1
**זכייה: 2001

## קישורים חיצוניים

* 

קטגוריה:קבוצות כדוריד ספרדיות
קטגוריה:פמפלונה: ספורט
קרייזלר וליאנט VE

**קרייזלר וליאנט VE** (באנגלית: **Chrysler Valiant VE**) היא מכונית סלון מתוצרת יצרנית הרכב **קרייזלר אוסטרליה** ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין אוקטובר 1967 – פברואר 1969.

## תצורות "קרייזלר וליאנט VE"
* 4 דלתות – סדאן
* 5 דלתות – סטיישן
* 2 דלתות – טנדר (Valiant Wayfarer utility ,Coupé utility, Dodge VE utility)

## דגמי "קרייזלר וליאנט VE"

* "Valiant sedan"
* "Valiant Safari wagon"
* "Valiant Regal sedan"
* "Valiant Regal Safari wagon"
* "Valiant VIP sedan"
* "Valiant VIP Safari wagon"
* "Valiant utility"
* "Valiant Wayfarer utility"

## תמונות

קובץ:Chrysler Valiant VE VIP (16052810676).jpg | "קרייזלר וליאנט VE"
קובץ:1969 Chrysler VE Valiant Regal (5279675902).jpg | "קרייזלר וליאנט VE", שנת 1969
קובץ:1967 Chrysler VE Valiant Regal sedan (6108110914).jpg | "קרייזלר וליאנט VE" דגם "Regal sedan", שנת 1967   
קובץ: Dodge VE utility.jpg | "קרייזלר וליאנט VE"  (קרוי גם: "Dodge VE utility") – טנדר
קובץ:Chrysler VE Valiant Wayfarer Utility.JPG | "קרייזלר וליאנט VE" – טנדר
קובץ:1968 Chrysler Valiant (VE) Wayfarer utility (18446335815).jpg | "קרייזלר וליאנט VE" – טנדר, שנת 1968
קובץ:1967-1969 Chrysler Valiant (VE) sedan 01.jpg | "קרייזלר וליאנט VE"
קובץ:1967-1969 Chrysler Valiant (VE) sedan 02.jpg | "קרייזלר וליאנט VE"
קובץ:1968 Chrysler VE Valiant (5279024413).jpg | "קרייזלר וליאנט VE", שנת 1968
קובץ:Chrysler Valiant Safari Wagon (14883169534).jpg  | "קרייזלר וליאנט VE" – סטיישן
קובץ:Chrysler Valiant VE Safari Wagon (16432927512).jpg | "קרייזלר וליאנט VE" – סטיישן
קובץ:Chrysler VE Valiant Safari station wagon (6108795173).jpg  | "קרייזלר וליאנט VE" – סטיישן


## ראו גם
* קרייזלר
* פלימות' ואליאנט
* קרייזלר וליאנט RV1 
* קרייזלר וליאנט SV1
* קרייזלר וליאנט AP5 
* קרייזלר וליאנט AP6
* קרייזלר וליאנט VC   
* קרייזלר וליאנט VF
* קרייזלר וליאנט VG
* קרייזלר וליאנט צ'ארג'ר

## קישורים חיצוניים

* 
* 
* 

## הערות שוליים

קטגוריה:מכוניות סלון
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1967
קטגוריה:כלי רכב המיוצרים באוסטרליה
VE
ישראל באירוויזיון 1987

**[[ישראל באירוויזיון|ישראל]] השתתפה ב[[אירוויזיון 1987]]** עם שיר הבטלנים בביצוע של דטנר וקושניר בעיר בריסל, בירת בלגיה.

## לפני האירוויזיון

### קדם אירוויזיון 1987
[ממוזער|טקסט=יזהר כהן מופיע עם ורדינה כהן במהלך קדם אירוויזיון 1987. השניים זכו במקום החמישי בתחרות.|[יזהר כהן מופיע עם ורדינה כהן במהלך קדם אירוויזיון 1987. השניים זכו במקום החמישי בתחרות.]]
קדם-אירוויזיון 1987 בבימויו של במאי ראול יחיאל הוא התחרות לבחירת השיר שייצג את ישראל באירוויזיון 1987. האירוויזיון נערך באותה שנה בבריסל, בירת בלגיה. 

התחרות התקיימה ב-1 באפריל 1987 באולם הסינרמה בתל אביב והונחתה על ידי ירדנה ארזי ויורם ארבל, בנוסף להנחיה לקחה ארזי חלק גם בחלק האומנותי של הערב. שיטת ההצבעה שונתה בשנה זו.

בתחרות השתתפו 16 שירים, ומתוכם נבחר השיר "שיר הבטלנים", המוכר גם בשם "הוֹפָּה הוּלֶה", לייצג את ישראל באירוויזיון. השיר בוצע על ידי הצמד דטנר וקושניר (אבי קושניר ונתן דטנר), שעבורם הייתה זו ההופעה הראשונה כזמרים. בעקבות הצלחת השיר שינה הצמד את שמו בהמשך ל"צמד הבטלנים".

הייתה זו הפעם הראשונה שנבחר צמד קומי-סאטירי לייצג את ישראל באירוויזיון. הבחירה הייחודית התבטאה גם בכך שקומיקאית נוספת, מיקי קם, הובילה בפער משמעותי בתחילת שלב הניקוד, אך סיימה במקום השלישי, ואילו זמרים בעלי שם בעולם המוזיקה, כגון צביקה פיק וחיים משה, נדחקו לתחתית הטבלה.

#### השירים המשתתפים

#### החלק האומנותי

החלק האומנותי נפתח עם להקת התנועטרון, אשר הופיעו עם קטע מחול בבגדי גוף. מיד אחריהם ביצעו חיילים מלהקת הנח"ל מחרוזת פארודית של שירים שהשתתפו בקדמי-אירוויזיון קודמים.

בהמשך עלתה לבמה ירדנה ארזי, עם מחרוזת שירים מבין שלל שיריה.

#### שלב הניקוד

##### מגישי הניקוד

* באר שבע - גיורא צור
* פתח תקווה - אמנון פאר
* עכו -רויטל עמית
* ראשון לציון - דן לבנשטיין
* קיבוץ מעוז חיים - יעקב בלסנבוים
* ירושלים - מנחם פרי
* אור יהודה - בני עורי
* חיפה - רם תדמור

## באירוויזיון
ישראל הופיעה ה-2 בסדר ההופעה, אחרי נורווגיה ולפני אוסטריה. בתום ההצבעה ישראל קיבלה 73 נקודות והגיעה למקום ה-8 מתוך 22 מדינות שהשתתפו בתחרות. הצבעת חבר השופטים הישראלי העניקה את ה-12 נקודות שלה לשוודיה.

### נקודות שהוענקו לישראל

### נקודות שישראל העניקה

## ראו גם

* ישראל באירוויזיון
* קדם-אירוויזיון
* אירוויזיון 1987

## קישורים חיצוניים
* קדם אירוויזיון, באתר הפסטיבלים
* 
* 
* 
* 
* 
* 
* 

## הערות שוליים

קטגוריה:ישראל באירוויזיון
קטגוריה:1987 במוזיקה
קטגוריה:1987 בישראל
קטגוריה:מדינות באירוויזיון 1987
עין מורכבת

[ממוזער|עין מורכבת של [קריל אנטארקטי תחת הגדלה של מיקרוסקופ אלקטרונים. ניתן להבחין במבנה המורכב משושים משושים שזו הדרך הטובה ביותר לרצף שטח מישורי.]]
**עין מורכבת** (מכונה גם "**עין פסיפס**" או "**עין תשבץ**") היא מערך של עיניים זעירות וצמודות רבות, כפי שיש לרוב החרקים בראשם, וגם לחלק קטן מפרוקי הרגליים האחרים. כל עין זעירה כזו מכונה "אומטידיום". כל אומטידיום במערך הוא בעל טווח ראייה של ארבע מעלות ונותן תמונה גסה של מה שמולו. כל אומטידיום מכיל עדשה קטנה, רשתית קטנה ותא או תאי עצב. מתוך האומטידיום יוצא אקסון אל אונת הראייה במוח. באונת הראייה משתקללות התמונות מכלל האומטידיה שבעין המורכבת, ומחושבים מיקומו וצורתו של העצם הנראה.

אצל חלק מהחרקים, מערך העיניים המורכבות הוא גדול מאוד ומכסה את רוב שטח הפנים. אצל חלקם אפילו את רוב שטח הראש. כאשר מערך העיניים המורכבות הוא כה גדול, כל אונת ראייה של כל אחת משתי העיניים המורכבות גדולה יותר משאר המוח. לחלקם יש גם עיניים זעירות נוספות ומבודדות, שאינן חלק ממערך העיניים המורכבות.

אחת השיטות להרחיק זבובי בית, היא להשתמש בשקית תלויה (לעיתים עם מטבעות בפנים), הסיבה לכך קשורה לעצם העובדה שהזבובים בעלי עין מורכבת. אמנם הדעה על נכונות השיטה במחלוקת, ואין מחקרים שמראים וודאות של הצלחת השיטה


Insect compound eye diagram.svg|סכמת קטע מעין מורכבת
Зеленая принцесса.jpg|תצלום ראש של זבובאי שהתקבל ממיקרוסקופ פלואורסצנטי. ניתן לראות בו את הפלואורסצנציה של העיניות הפשוטות ועיני התשבץ המורכבות מאומטידיומים, שבראש החרק
Female Striped Horse Fly (Tabanus lineola).png|עיניים מורכבות בראשה של נקבת זבוב סוסים


## קישורים חיצוניים

*העיניים-המופלאות-של-עולם-החי מכון דוידסון

## הערות שוליים

קטגוריה:עין
קטגוריה:אנטומיה של פרוקי-רגליים
ישראל באירוויזיון 1988

**[[ישראל באירוויזיון|ישראל]] השתתפה ב[[אירוויזיון 1988]]** עם השיר בן אדם בביצוע של ירדנה ארזי בעיר דבלין, בירת אירלנד.

## לפני האירוויזיון

### בחירת המבצע
ברשות השידור הוחלט שלנוכח הפופולריות העצומה של ירדנה ארזי, שזכתה בתואר זמרת השנה במשך שלוש שנים, היא תהייה הבחירה הנכונה לייצוג ישראל בתחרות.

### בחירת השיר
**בחירת השיר הישראלי 1988** הייתה תחרות שירים, שנועדה לבחור את השיר שייצג את ישראל בתחרות האירוויזיון 1988.

בתחרות ששודרה בערוץ הראשון ב-27 במרץ 1988 והובאה לשידור על ידי במאי ראול יחיאל תחילה הציגו ארזי והמנחה הוותיקה רבקה מיכאלי סרט ביוגרפי קצר אודות הקריירה של ארזי, שכללה עד אז, בין השאר, שלושה ניסיונות בקדם האירוויזיון.

לאחר מכן הוצגו לשיפוט הקהל ארבעת השירים בביצועה של ארזי, שצולמו מראש כשלכל אחד מהם הופק מעין קליפ.

השיר שזכה בתחרות הוא "בן אדם".

#### שלב הניקוד

##### מגישי הניקוד
* ירושלים והדרום - יגאל רביד.
* חיפה והצפון - אמנון פאר.
* תל אביב-יפו וגוש דן - ריבי גדות.
* אזור המרכז - נאוה סביון.

## באירוויזיון
ישראל הופיעה ה-8 בסדר ההופעה, אחרי הולנד ולפני שווייץ. בתום ההצבעה ישראל קיבלה 85 נקודות והגיעה למקום ה-7 מתוך 21 מדינות שהשתתפו בתחרות. הצבעת חבר השופטים הישראלי העניקה את ה-12 נקודות שלה ליוגוסלביה.

### נקודות שהוענקו לישראל

### נקודות שישראל העניקה

## ראו גם

* ישראל באירוויזיון
* קדם-אירוויזיון
* אירוויזיון 1988

## קישורים חיצוניים
* קדם אירוויזיון, באתר הפסטיבלים
* 
* 
* 
* Israel 1988, באתר esc history
* 
* 

## הערות שוליים

קטגוריה:ישראל באירוויזיון
קטגוריה:מדינות באירוויזיון 1988
קטגוריה:1988 בישראל
קטגוריה:ירדנה ארזי
אוניברסיטת זאגרב

שמאל|ממוזער|250px|בניין האקדמיה למוזיקה (2015)
[שמאל|ממוזער|250px|טקס בוגרי [דוקטורט (2015)]]
[שמאל|ממוזער|250px|היכל ה[רקטורים של האוניברסיטה]]
**אוניברסיטת זאגרב** (בקרואטית: **Sveučilište u Zagrebu**) היא אוניברסיטה ציבורית בעיר זאגרב, בירת קרואטיה. האוניברסיטה היא הגדולה בקרואטיה, מונה 28 פקולטות ולומדים בה למעלה מ-70,000 סטודנטים. ב-2018 דורגה במקום ה-463 מתוך 1,000 שנכנסו לדירוג האוניברסיטאות העולמי.

## היסטוריה
ב-23 בספטמבר 1669 הוציא לאופולד הראשון, קיסר האימפריה הרומית הקדושה, צו שהתיר לחברי מסדר ישועים להקים מוסד אקדמי בעיר החופשית אגראם (זאגרב של ימינו). מועד זה נחשב לתאריך כינונה של אוניברסיטת זאגרב. הישועים הפעילו את המוסד עד 1773, מועד בו הורה האפיפיור קלמנס הארבעה עשר על הפסקת פעילות המסדר. בהמשך, ב-1776 אישרה הקיסרית מריה תרזה את הקמתה של האקדמיה המלכותית למדעים ובה נכללו שלוש פקולטות: פילוסופיה, תאולוגיה ומשפטים. המוסד פעל במתכונת זו עד 1874. ב-1869 ביקר פרנץ יוזף הראשון, קיסר האימפריה האוסטרו-הונגרית בזאגרב והוציא צו המאשר הקמת אוניברסיטה עירונית. ב-19 באוקטובר 1874 נחנכה בטקס חגיגי "האוניברסיטה המלכותית על שם פרנץ יוזף הראשון" בעיר.

במועד חניכת האוניברסיטה במתכונת החדשה היו בה 4 פקולטות: פילוסופיה, תאולוגיה, משפטים ורפואה ועד לראשית המאה ה-20 גדלה לכדי 7 פקולטות בנות 12 מחלקות. לאחר מלחמת העולם השנייה הורחבה ההכשרה הטכנולוגית באוניברסיטה והפקולטה לטכנולוגיה פוצלה ל-4 פקולטות שונות. לאחר כינון קרואטיה חתמה ממשלתה על הסכם בולוניה והוחל בתהליך של סטנדרטיזציה והתאמה של קורסים ונקודות זכות אקדמיות עבור תארים זהים כפי שהתבצע בכל היבשת.

לאורך השנים השתלבו בני הקהילה היהודית בתפקידי הוראה באוניברסיטה ומהם ניתן לציין ד"ר מאברו זק"ש מייסד ענף הרפואה המשפטית באזור קרואטיה והמרצה הראשון של האוניברסיטה במתכונתה החדשה, את פרופסור יוסיף גולדברג שהקים את המחלקה לגאופיזיקה וכיהן כדקאן הפקולטה למדעים, את פרופסור ליאון גרשקוביץ' שהיה ממקימי הפקולטה למדע המדינה וכיהן כדקאן הפקולטה ואת פרופסור איבו גולדשטיין מבכירי ההיסטוריונים בקרואטיה בראשית המאה ה-21.

## פקולטות
באוניברסיטה קיימים 6 בתי ספר ובהם 28 פקולטות ו-3 אקדמיות לאמנויות. היא מפעילה שלוחות בוואראז'דין ובסיסאק.

### בתי הספר האקדמיים
* מדעי הטבע
** הפקולטה למדעים
* הנדסה
** הפקולטה להנדסה כימית וטכנולוגיה
** הפקולטה להנדסה אזרחית
** הפקולטה להנדסת חשמל ומחשבים
** הפקולטה לגאודזיה
** הפקולטה לגאו-טכניקה (ואראז'דין)
** הפקולטה לאמנות גרפית
** הפקולטה להנדסת מכונות ולהנדסה ימית
** הפקולטה למטלורגיה (סיסאק)
** הפקולטה לכרייה, גאולוגיה ונפט
** הפקולטה להנדסת טקסטיל
** הפקולטה להנדסת תנועה
* מדעי הביו-רפואה
** הפקולטה לרוקחות וביו כימיה
** הפקולטה לווטרינריה
** הפקולטה לרפואת שיניים
** הפקולטה לרפואה
* ביוטכנולוגיה
** הפקולטה לחקלאות
** הפקולטה לטכנולוגיית מזון ולביוטכנולוגיה
** הפקולטה ליערנות
* מדעי החברה
** הפקולטה לכלכלה ומנהל עסקים
** הפקולטה לקינסיולוגיה
** הפקולטה למשפטים
** הפקולטה לארגון ומידענות (ואראז'דין)
** הפקולטה לחינוך מיוחד
** הפקולטה לחינוך (הכשרת מורים)
* מדעי הרוח
** הפקולטה הקתולית לתאולוגיה
** הפקולטה למדעי החברה והרוח
** המכון ללימודי קרואטיה

### אמנויות
האוניברסיטה מפעילה 3 אקדמיות לאמנות:
* האקדמיה לאמנויות הדרמה
* האקדמיה לאמנויות יפות
* האקדמיה למוזיקה

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
זאגרב
קטגוריה:זאגרב: מבנים
ישראל באירוויזיון 1991

**[[ישראל באירוויזיון|ישראל]] השתתפה ב[[אירוויזיון 1991]]** עם השיר "כאן" בביצועם של אורנה ומשה דץ בעיר רומא, שבאיטליה.

## לפני האירוויזיון
### קדם אירוויזיון 1991
250px|ממוזער|עטיפת אלבום קדם אירוויזיון 1991
תחרות הקדם-אירוויזיון לשנת 1991 נערכה בבנייני האומה בירושלים בהנחייתם של שירה גרא ודני רופ. התחרות התקיימה ב-27 במרץ 1991, זמן קצר לאחר סיום מלחמת המפרץ וסימלה את החזרה לשגרה מאווירת המלחמה, כפי שנרמז מספר פעמים במהלך התחרות.

בתחרות השתתפו 12 שירים שהתמודדו על הזכות לייצג את ישראל באירוויזיון 1991, שנערך באותה שנה ברומא שבאיטליה. במקום הראשון זכה השיר "כאן" בביצועם של אורנה ומשה דץ. השיר נכתב והולחן על ידי עוזי חיטמן, אשר נבצר ממנו להגיע לתחרות עקב מחלה.

#### השירים המשתתפים

#### שלב הניקוד
ניקוד השירים התבצע על ידי 7 מוקדי שיפוט ברחבי הארץ, כאשר כל מוקד חילק לשירים נקודות על-פי המדרג הבא: 1, 2, ,3, 4, 5, 6, 7, 8 ,10 ו-12 נקודות.

##### מגישי הניקוד
* ירושלים - משה גרטל
* חיפה - עמוס כרמלי
* פתח תקווה - מירה באואר
* תל אביב - דני לבנשטיין
* דימונה - אלון בן דוד
* אריאל - בני ליס
* קיבוץ פלמ"ח צובה - רבקה נוימן

## באירוויזיון
ישראל הופיעה ה-15 בסדר ההופעה, אחרי נורווגיה ולפני פינלנד. בתום ההצבעה ישראל קיבלה 139 נקודות והגיעה למקום השלישי מתוך 22 מדינות שהשתתפו בתחרות. הצבעת חבר השופטים הישראלי העניקה את ה-12 נקודות שלה לצרפת. 

כשישראל נתנה את 12 הנקודות לצרפת הזמרת אמינה שייצגה את צרפת בתחרות קמה אל אורנה ומשה דץ וחיבקה אותן לאות תודה.

השיר "כאן" הצליח להציב את ישראל במקום השלישי, במרחק של 7 נקודות בלבד מהמקום הראשון, וזאת לאחר רצף של 5 שנים שבהן לא הצליחה ישראל להתברג בין חמשת המקומות הראשונים בתחרות.

### נקודות שהוענקו לישראל

### נקודות שישראל העניקה

## ראו גם
* ישראל באירוויזיון
* קדם-אירוויזיון
* אירוויזיון 1991

## קישורים חיצוניים
* קדם אירוויזיון, באתר הפסטיבלים
* 
* 
* 
* 
* 
* Israel 1991, באתר esc history
* 
* 

## הערות שוליים

קטגוריה:ישראל באירוויזיון
קטגוריה:מדינות באירוויזיון 1991
קטגוריה:1991 בישראל
קטגוריה:אורנה דץ
קטגוריה:משה דץ
זאגרב (כדוריד)

**זאגרב** (בקרואטית: **RK Prvo plinarsko društvo Zagreb**) היא קבוצת כדוריד מהעיר זאגרב שבקרואטיה, שמתחרה בליגה הקרואטית בכדוריד.
## היסטוריה
הקבוצה נוסדה בשנת 1922. עד לשנות ה-60 של המאה ה-20 הקבוצה שיחקה בשיטת 11*11 שהייתה פופולרית באותה תקופה. הקבוצה זכתה מספר פעמים באליפות יוגוסלביה. לאחר התפרקות יוגוסלביה, הקבוצה הפכה להיות הקבוצה החזקה בקרואטיה. היא זכתה 22 פעמים ברציפות בליגה הקרואטית. במהלך העשור השני של המאה ה-21 הקבוצה נחלשה.

בזירה הבינלאומית הקבוצה שיחקה מספר פעמים בליגת האלופות בכדוריד וזכתה פעמיים. בנוסף לכך, היא הייתה בגמר ב"גביע מחזיקות גביע" (המפעל השני בחשיבותו באירופה).

## תארים
*ליגה: 2
**זכייה בליגה היוגוסלבית: 1948,1949,1954,1956,1957,1962,1963,1965,1989
** זכייה בליגה הקרואטית: 24 פעמים ברציפות 1991–2014
*גביע: 24
**זכייה בגביע היוגוסלבית:1962
** זכיית בגביע הקרואטית: 22 פעמים בתקופה 1991–2014
*ליגת האלופות בכדוריד: 2
**זכייה: 1992,1993

## קישורים חיצוניים

* 
* דף באתר האיגוד האירופי

קטגוריה:קבוצות כדוריד
קטגוריה:זאגרב: מועדוני ספורט
טוטלי ספייס: הסרט

**טוטלי ספייס: הסרט** (בצרפתית: **Totally Spies! Le film**; באנגלית: **Totally Spies! The Movie**) הוא סרט טלוויזיוני צרפתי-קנדי לילדים המבוסס על סדרת הטלוויזיה "טוטלי ספייס". הסרט בוים על ידי פסקל ג'רדן השני ונכתב על ידי רוברט למורו ומישל למורו. הסרט מציג איך סאם, אלכס וקלובר הכירו והפכו למרגלות.

הסרט שודר לראשונה בצרפת ב-22 ביולי 2009 בערוץ "Mars Distribution". בישראל הסרט שודר לראשונה בדיבוב לעברית בשנת 2011 בערוץ דיסני. אורך הסרט הוא כ-75 דקות, ושפות המקור שלו הן צרפתית ואנגלית (הסרט דובב לשפות נוספות, ביניהן: עברית).

## עלילה
הסרט משמש כסרט התחלה לסדרה "טוטלי ספייס", ונמצא באופן כרונולוגי עם הסדרה לפני עונה 1. הסרט מספר איך סאם, אלכס וקלובר הכירו והפכו למרגלות, ומספר איך הן ניצחו את אופנתון ועוזריו.

## הדמויות
### מרגלות טופ
* **סאם** – המוח שבחבורת מרגלות טופ. נחושה להצליח בתיכון "בוורלי הילס".
* **קלובר** – המפונקת שבחבורת מרגלות טופ. חסרת סבלנות, ומתעסקת תמיד במראה החיצוני וביחסיה הרומנטיים.
* **אלכס** – הספורטיבית שבחבורת מרגלות טופ. בחורה חצי היספנית וחצי אפרו-אמריקאית, בעלת שיער שחור קצר.

### הנבלים
* **אופנתון** – הנבל הראשון שמרגלות טופ פגשו. כיוון שבילדותו הוא לא היה אופנתי, הוא עשה את כולם אופנתיים בשביל שיוכל לפוצץ את כדור הארץ. בסיום הסרט הוא נשלח לכלא.
* **טד** – עובד של ג'רי שבגד במרגלות טופ. בסיום הסרט הוא נשלח לכלא.
* **יורי** – עוזרו הרוסי של אופנתון.

### דמויות נוספות
* **ג'רי** – מפקד טופ וראש צוות מרגלות טופ. עקב אחרי סאם, קלובר ואלכס, וראה שהן מתאימות להיות מרגלות.
* **גברת סקריץ**' – אחראית המשמעת של תיכון "בוורלי הילס".
* **מנדי** – בחורה סנובית האוהבת אופנה, איפור ובגדים. מתנהגת לסאם, קלובר ואלכס בצורה מגעילה.
* **אוינקי** – החזיר שאלכס הצילה במהלך המשימה הראשונה שלהם וסייע להם בהמשך.

## המדבבים
במאי הדיבוב בעברית היה עמיחי בר טוב ומפיקת הדיבוב הייתה אסנת סדן.

## פסקול
לסרט נוצר פסקול מוזיקלי בצרפת הכולל את השירים "Walk Like an Egyptian" (שבוצע על ידי להקת הבאנגלס) ו-"Gold Guns Girls" (שבוצע על ידי להקת Metric).

## קישורים חיצוניים
* 

* 

קטגוריה:סרטי טלוויזיה
קטגוריה:סרטים מבוססי סדרות טלוויזיה
קטגוריה:סרטי 2009
קטגוריה:סרטים קנדיים
קטגוריה:סרטים צרפתיים
קטגוריה:סרטים באנגלית
קטגוריה:סרטים בצרפתית
קטגוריה:סרטי הנפשה צרפתיים
קטגוריה:סרטי הנפשה קנדיים
קטגוריה:סרטי ילדים
קטגוריה:סרטי הרפתקאות
VfL גומרסבך

**VfL גומרסבך** היא קבוצת כדוריד מהעיר גומרסבך (כ-50 ק"מ מקלן) שבגרמניה ומשחקת בליגה הגרמנית בכדוריד. הקבוצה הוקמה ב-1923 ועד לשנת 1966 שיחקה בשיטת 11*11. 

בסוף שנות ה-60 של המאה ה-20-תחילת שנות ה-70 של המאה ה-20 היא הייתה בין החזקות בליגה ובאירופה - באותן השנים היא זכתה מספר פעמים בליגת האלופות בכדוריד.

עם השנים היא נחלשה, אך ממשיכה להיות בין הקבוצות החזקות בליגה.

## תארים
* הליגה הגרמנית בכדוריד - 12
*זכייה: 1966,1967,1969,1973,1974,1975,1976,1982,1983,1985,1988,1991
* גביע גרמני - 5
*זכייה: 1978,1979,1982,1983,1985
* ליגת האלופות בכדוריד - 5
** זכייה: 1967,1970,1971,1974,1983
** סגנית: 1972
* גביע אירופה למחזיקות גביע - 4
** זכייה: 1978,1979,2010,2011

## קישורים חיצוניים

* 

קטגוריה:קבוצות כדוריד גרמניות
קטגוריה:נורדריין-וסטפאליה: מועדוני ספורט
וייטנאם במשחקים האולימפיים לנוער

**[[וייטנאם]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער הווייטנאמים תשעה מדליות, מתוכן ארבע מדליות זהב.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של וייטנאם למשחקים האולימפיים לנוער הייתה לאולימפיאדת הנוער סינגפור וכללה 13 ספורטאים שהתחרו בשבעה ענפי ספורט. המשלחת זכתה בארבעה מדליות, מתוכן מדליית זהב יחידה. המשלחת הגיעה להישגים נאים בענפים הרמת משקולות עם זכייה במדליית זהב בקטגוריית משקל עד 56 ק"ג נערים ודירוג במקום הרביעי בקטגוריות המשקל עד 62 ק"ג נערים ועד 48 ק"ג נערות, בטאקוונדו עם זכייה במדליית כסף בקטגוריית משקל עד 55 נערות ובמדליית ארד בקטגוריית משקל עד 55 ק"ג נערים. המשלחת זכתה גם במדליית ארד בטורניר הנערות בבדמינטון ודורגה במקום הרביעי בענף ההיאבקות בקטגוריית משקל עד 52 ק"ג נערות בסגנון היאבקות חופשי. ספורטאי המשלחת התחרו גם בענפים אתלטיקה, קליעה ושחייה אולם לא הגיעו להישגים גבוהים.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 13 ספורטאים שהתחרו בשבעה ענפי ספורט. המשלחת זכתה בשתי מדליות, מתוכן מדליית זהב יחידה. המשלחת הגיעה להישגים בענף השחייה עם זכייה במדליית זהב במשחה 200 מטר בסגנון שחייה מעורב אישי לנערות, דירוג במקום הרביעי במשחה 800 מטר בסגנון שחייה חופשית לנערות ודירוג במקום השישי במשחה 200 מטר בסגנון שחייה מעורב אישי לנערים. בענף הרמת משקולות המשלחת זכתה במדליית כסף בקטגוריית משקל עד 56 ק"ג נערים ודורגה במקום החמישי בקטגוריית משקל עד 48 ק"ג נערות. ספורטאי המשלחת לא הגיעו להישגים בענפים בדמינטון, התעמלות, חתירה, טאקוונדו וכדורעף חופים.

## מדליות

### מדליות לפי משחקים

width="20px"|

### מדליות לפי ענף

## ראו גם
* וייטנאם במשחקים האולימפיים
* וייטנאם במשחקים הפאראלימפיים

קטגוריה:וייטנאם: ספורט
קטגוריה:מדינות במשחקים האולימפיים לנוער
שני משוגעים

"**שני משוגעים**" הוא שיר עברי שבוצע על ידי הזמר הישראלי עומר אדם. השיר, שנכתב והולחן על ידי סתיו בגר ואליה רוסיליו, נבחר כשיר השנה במצעד הפזמונים העברי השנתי לשנת תשע"ח (2018) של גלגלצ ואתר ynet.

השיר יצא כסינגל בינואר 2018. בשיר פונה הדובר-השר לאהובתו ומזכיר לה את אהבתם בילדות. המופע של עומר אדם בשנת 2018 שזכה להצלחה רבה, נקרא אף הוא "שני משוגעים", כשם השיר.

על פי נתוני אקו"ם ומדיה פורסט היה השיר למושמע ביותר בתחנות הרדיו השונות בשנת תשע"ח. לפי נתוני שירות המוזיקה ספוטיפיי, "שני משוגעים" היה לשיר הישראלי המושמע ביותר בספוטיפיי בשנת פעילותה הראשונה בישראל. השיר זכה במקום הראשון במצעד הפזמונים השנתי של גלגלצ, במצעד של מאקו והגיע למקום השני במצעד השנתי של כאן גימל.

נכון לדצמבר 2025 לשיר זה יש מעל ל-68 מיליון צפיות.

## גרסות כיסוי
* באוגוסט, העלו אביב אלוש ועילי בוטנר ביצוע בגרסת רוק לשיר, מהאולפן של גלגלצ.
*בינואר 2020, הוציא לואי עלי גרסה בשפה הערבית לשיר בשם "מג'נין".

## קישורים חיצוניים

* יוסי חרסונסקי, עיון ביקורת, באתר יוסימיוזיק
* 
* 

## הערות שוליים

קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שהופקו על ידי סתיו בגר
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
איסלנד במשחקים האולימפיים לנוער

**[[איסלנד]]** משתתפת בכל **[[המשחקים האולימפיים לנוער]]** שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האיסלנדים שתי מדליות, זהב וארד. איסלנד משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי איסלנדי במדליה במשחקי החורף.

## השתתפות במשחקים
### משחקי הקיץ
המשלחת הראשונה של איסלנד למשחקים האולימפיים לנוער הייתה לאולימפיאדת הנוער סינגפור. המשלחת כללה שישה ספורטאים שהתחרו בענף השחייה. ספורטאי המשלחת לא העפילו לגמרים אך גם לא סיימו במקומות האחרונים. המשלחת לאולימפיאדת הנוער נאנג'ינג היא הגדולה ביותר שאיסלנד שלחה עד כה. המשלחת מנתה עשרים ספורטאים שהתחרו בשני ענפים. המשלחת זכתה במדליית ארד יחידה בטורניר הנערים בענף הכדורגל. בדומה, לאולימפיאדת הנוער סינגפור, ספורטאי המשלחת לא הגיעו להישגים משמעותיים בענף השחייה.

### משחקי החורף
איסלנד השתתפה במשחקי החורף האולימפיים לנוער החל מראשיתם באולימפיאדת הנוער אינסברוק. המשלחת כללה שלושה ספורטאים שהתחרו בשני ענפי ספורט. המשלחת רשמה הישג בענף הסקי אלפיני כאשר דורגה במקום השמיני במסלול סלאלום לנערות. בענף הסקי למרחקים ספורטאי המשלחת לא הגיעו להישגים משמעותיים. המשלחת לאולימפיאדת הנוער לילהאמר מנתה שלושה ספורטאים שהתחרו בשני ענפי ספורט. בניגוד לאולימפיאדת הנוער אינסברוק, המשלחת לא רשמה הישגים משמעותיים בענף הסקי אלפיני. כמו כן, ספורטאי המשלחת לא הגיעו להישגים בענף הסקי למרחקים.

## מדליות

### מדליות לפי משחקים

width="20px"|

### מדליות לפי ענף

## ראו גם
* איסלנד במשחקים האולימפיים
* איסלנד במשחקים הפאראלימפיים

קטגוריה:איסלנד: ספורט
קטגוריה:מדינות במשחקים האולימפיים לנוער
סוכני העל

**סוכני העל** (בצרפתית: **SpieZ! Nouvelle Génération**, באנגלית: **!The Amazing Spiez**) היא סדרת הנפשה צרפתית-קנדית לילדים, המשמשת כספין אוף לסדרת ההנפשה "טוטלי ספייס" ששודרה לראשונה בשנת 2001. הסדרה הופקה על ידי חברות "Marathon Media Group" ו-"Image Entertainment Corporation", בוימה על ידי סטפן ברי, רודולף פלוקין ופטריק לאבויה, ונכתבה על ידי וינסנט צ'בלון-דמרסי, מישל למורו, רוברט למורו, בן יוסף, פרנק יאנג ודוד מישל.

הסדרה שודרה לראשונה בצרפת (בערוץ TF1) ובקנדה (בערוץ Teletoon) ב-15 במרץ 2009. לסדרה יש 2 עונות ו-52 פרקים באורך 22 דקות. שפות המקור של הסדרה הן צרפתית ואנגלית והיא דובבה לשפות נוספות, ביניהן: עברית ואיטלקית.
בישראל הסדרה דובבה לעברית על ידי אולפני "דאבי דאב" ושודרה לראשונה בשנת 2010 בערוץ הילדים, זאת בניגוד לסדרה "טוטלי ספייס" שדובבה על ידי "אולפני אלרום" ושודרה במקור בערוץ ג'טיקס ואחר כך בערוץ דיסני.

## תקציר העלילה
הסדרה מציגה את הרפתקאותיהם של ארבעה אחים בגיל העשרה: לי, מייגן, מארק וטוני, אשר הם מתפקדים כסוכנים של טופ, ומצילים את העולם. מפני שהסדרה משמשת כספין אוף לסדרה "טוטלי ספייס", בנות הטוטלי ספייס מופיעות מספר פעמים בסדרה, וג'רי מופיע במהלך כל הסדרה בתור הבוס של האחים הסוכנים. מבחינת קו העלילה של הטוטלי ספייס, הסדרה מתרחשת בין העונות החמישית והשישית.

## דמויות
* **לי קלארק** - בכור משפחת קלארק, החזק ביותר ומנהיג הקבוצה. הוא אתלטי מאוד והמרגל הכי חזק בקבוצה. בעוד ששני אחיו חולקים תכונות מצחיקות ולא בשלות, לי הוא כמו דמות אב.
* **מייגן קלארק** - ילדה אופטימית ואנרגטית. אוהבת לספר בדיחות ולהשתמש במשחקי מילים.
* **מארק קלארק** - החכם ביותר במשפחת קלארק. יש לו את הידע על כל נושא ואדם בעולם. באחד הפרקים התוודה לסם, שחלומו ללמוד במליבו. 
* **טוני קלארק** - האח הצעיר ביותר במשפחת קלארק. חסר סבלנות וסומך יותר מידי על האינטואיציה שלו.
* **ג'רי** - המייסד והמנהל של טופ. הוא ג'נטלמן בריטי בגיל העמידה. רציני מאוד.
* **תמי** - ילדה פופולרית ויריבתה של מייגן. מפונקת ומתנשאת.
* **מר קלארק** - אב משפחת קלארק. סוכן לשעבר שאין לו מושג שילדיו סוכנים. בעלים של חנות ספורט.
* **גברת קלארק** - אם משפחת קלארק. סוכנת לשעבר שאין לה מושג שילדיה סוכנים. סוכנת נדל"ן.

## מדבבים בעברית
במאית הדיבוב בעברית היא אפי בן ישראל, ומפיקת הדיבוב היא ענבר שטגר עזרא.

## שידור

## קישורים חיצוניים
* 

* פרומו הסדרה בעברית, באתר יוטיוב

קטגוריה:סדרות טלוויזיה קנדיות לילדים
קטגוריה:סדרות טלוויזיה צרפתיות לילדים
קטגוריה:סדרות הנפשה קנדיות
קטגוריה:סדרות הנפשה צרפתיות
קטגוריה:ערוץ הילדים: תוכניות רכש
קטגוריה:סדרות טלוויזיה צרפתיות שעלו לשידור בשנות ה-2000
קטגוריה:סדרות טלוויזיה קנדיות שעלו לשידור בשנות ה-2000
קטגוריה:סדרות ספין-אוף
קטגוריה:תוכניות טלוויזיה בשפה הצרפתית
קטגוריה:סדרות שצולמו בפריז
צרשיח

**צרשיח** (שם מדעי: *Oecanthus pellucens*) הוא מין במשפחת הצרצריים, בתת-משפחת צרצרי העצים, במחלקת החרקים. שניים מתת-המינים במין זה הם *Oecanthus pellucens calinensis* ו-*Oecanthus pellucens pellucens*.
## מאפיינים
המין נפוץ בעיקר באגן הים התיכון ודרום-מרכז אירופה. הסביבה הנוחה לו היא אחו שמשי, כרי דשא ולפעמים מקומות מעט צחיחים יותר.

זכר בוגר מגיע לאורך של 10–13 מילימטרים, ואילו הנקבות ארוכות מהזכרים במילימטר בממוצע. צבע הפרטים הוא צהוב-חום, בדומה לקש. גופם מאורך. כנפיהם ארוכות לרוב מקצה בטנם. כנפי הזכר ארוכות מאלו של הנקבה. המחושים ארוכים משאר הגוף.

הבוגרים חיים בדרך כלל בין החודשים יולי לאוקטובר, והם פעילי לילה. הזכרים משפשפים את כנפיהם זו בזו, תכופות, וכך מייצרים צליל חיזור רם.

אחרי הזיווג, הנקבה מטילה ביצים על צמחים, במיוחד על גפנים. בחודש יולי, הזחלים חיים ברקמות העלים של הצמחים.

## קישורים חיצוניים

http://www.insectour.com/web/?pagetype=0&itemid=283616

קטגוריה:טקסונים שתוארו בידי ג'יובאני אנטוניו סקופולי
קטגוריה:צרצריים
קטגוריה:בעלי חיים שתוארו ב-1763
קטגוריה:ארץ ישראל: חגבאים
בוסניה והרצגובינה במשחקים האולימפיים לנוער

**[[בוסניה והרצגובינה]]** משתתפת בכל **[[המשחקים האולימפיים לנוער]]** שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער מבוסניה והרצגובינה שתי מדליות. בוסניה והרצגובינה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מבוסניה והרצגובינה במדליה במשחקי החורף.

## השתתפות במשחקים
### משחקי הקיץ
המשלחת הראשונה של בוסניה והרצגובינה למשחקים האולימפיים לנוער הייתה לאולימפיאדת הנוער סינגפור. המשלחת כללה חמישה ספורטאים שהתחרו בארבעה ענפי ספורט. המשלחת זכתה במדליית ארד יחידה בענף הטניס בטורניר הנערים. ספורטאי המשלחת התחרו גם בענפים אתלטיקה, ג'ודו, שחייה אך לא הגיעה להישגים משמעותיים. המשלחת לאולימפיאדת הנוער נאנג'ינג מנתה שישה ספורטאים שהתחרו בארבעה ענפים. המשלחת זכתה במדליית כסף יחידה בענף הג'ודו בקטגוריית משקל עד 78 ק"ג נערות. המשלחת לא רשמה הישגים בענפים אתלטיקה, טאקוונדו ושחייה.

### משחקי החורף
בוסניה והרצגובינה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק וכללה ארבעה ספורטאים שהתחרו בשלושה ענפי ספורט. המשלחת לא רשמה הישגים בענפים לוז', סקי אלפיני וסקי למרחקים. המשלחת לאולימפיאדת הנוער לילהאמר מנתה חמישה ספורטאים שהתחרו בשלושה ענפי ספורט. בדומה לאולימפיאדת הנוער אינסברוק, המשלחת לא רשמה הישגים משמעותיים בענפים סקי אלפיני וסקי למרחקים. כמו כן, ספורטאי המשלחת סיימו במקומות האחרונים בענף הביאתלון.

## מדליות

### מדליות לפי משחקים

width="20px"|

### מדליות לפי ענף

## ראו גם
* בוסניה והרצגובינה במשחקים האולימפיים
* בוסניה והרצגובינה במשחקים הפאראלימפיים

קטגוריה:בוסניה והרצגובינה: ספורט
קטגוריה:מדינות במשחקים האולימפיים לנוער
ישראל באירוויזיון 1993

**[[ישראל באירוויזיון|ישראל]] השתתפה ב[[אירוויזיון 1993]]** עם השיר שירו בביצוע של שרה'לה שרון ולהקת שירו בעיר מילסטריט, במדינת אירלנד.

## לפני האירוויזיון

### קדם אירוויזיון 1993
תחרות הקדם-אירוויזיון לשנת 1993 התקיימה ב-1 באפריל 1993 במרכז דוהל שבשכונת התקווה בתל אביב.

12 שירים התמודדו בתחרות על הזכות לייצג את ישראל באירוויזיון בפעם ה-19, במסגרת אירוויזיון 1993, שנערך באותה שנה באירלנד.

בתחרות זכו שרה'לה שרון ולהקת שירו עם השיר "שירו", שכתב יורם טהרלב והלחין שייקה פייקוב.

את התחרות הנחה נתן דטנר, שהנחה בעבר את קדם אירוויזיון 1985 ואף ייצג (יחד עם אבי קושניר) את ישראל קודם לכן באירוויזיון 1987 עם השיר "שיר הבטלנים".

#### השירים המשתתפים

#### מופע ביניים
לאחר השמעת כל השירים ורגע לפני הקראת תוצאות השיפוט הוצגו קטעים מתוך הופעות עבר של ישראל באירוויזיון. כמו כן שולבו קטעי הומור בהשתתפותם של רבקה מיכאלי, טוביה צפיר וספי ריבלין.

#### שלב הניקוד
ניקוד השירים התבצע על ידי 7 מוקדי שיפוט ברחבי הארץ, כאשר כל מוקד חילק לשירים נקודות על-פי המדרג הבא: 1, 2, 3, 4, 5, 6, 7, 8 ,10 ו-12 נקודות.

רגע לפני הקראת הניקוד של נקודת השיפוט האחרונה, תל אביב, היה מצב הנקודות מותח במיוחד, כאשר שני המקומות הראשונים היו "שירו" ו-"ריח וצבע" אשר צברו 55 נקודות כל אחד, ומיד אחריהם שני השירים "עד" ו-"פרפר" צברו 48 נקודות כל אחד. הכף הוכרעה לטובת השיר "שירו" רק בתום הקראתו של דליק ווליניץ את תוצאות הניקוד של מוקד תל אביב.

בעוד חברי הלהקה התמקמו בעמדותיהם לקראת הביצוע החוזר של השיר הזוכה, אחזה שרה'לה שרון את פרחי הזכייה ואמרה אל המיקרופון בגאווה "תודה רבה. הפרחים לצה"ל!", משפט שליווה אותה במשך שנים לאחר התחרות.

##### מגישי הניקוד

* ירושלים - בני עורי
* כרמיאל - שולה שמרלינג
* אור עקיבא - אמיר חי
* חיפה - יעל אלמוג
* נצרת עילית - אמנון פאר
* בית שמש - דני רופ
* תל אביב - דליק ווליניץ

## באירוויזיון
ישראל הייתה השיר ה-24 בסדר ההופעה לאחר קפריסין ולפני נורווגיה בתום ההצבעה השיר קיבל 4 נקודות והגיע למקום ה-24 מתוך 25 מדינות שהשתתפו בתחרות. ישראל העניקה את ה-12 נקודות שלה לבריטניה.

### נקודות שהוענקו לישראל

### נקודות שישראל העניקה

## ראו גם

* ישראל באירוויזיון
* קדם-אירוויזיון
* אירוויזיון 1993

## קישורים חיצוניים
* קדם אירוויזיון, באתר הפסטיבלים
* 
* 
* 
* Israel 1993, באתר esc history
* 
* 

## הערות שוליים

קטגוריה:ישראל באירוויזיון
קטגוריה:מדינות באירוויזיון 1993
קטגוריה:1993 בישראל
תילו קהרר

**תילו קֶהְרֶר** (בגרמנית: **Thilo Kehrer**, נולד ב-21 בספטמבר 1996 בטובינגן שבגרמניה) הוא כדורגלן גרמני המשחק בעמדת הבלם במונקו ובנבחרת גרמניה. יכול לשחק גם בעמדת המגן.

## קריירת מועדונים
קהרר גדל בטובינגן הקרובה לשטוטגרט לאב גרמני ואם מבורונדי, ובנעוריו שיחק במספר מועדונים באזור הולדתו, לרבות מועדון הכדורגל שטוטגרט. בשנת 2012, כאשר היה בן 16, החל לשחק במחלקת הנוער של שאלקה 04, הידועה ביכולתה לאתר כישרונות צעירים איכותיים. בפברואר 2015 ערך קהרר את הופעת הבכורה שלו בקבוצה הבכירה של שאלקה 04 בבונדסליגה, בניצחון 0–3 על וולפסבורג. זו הייתה הופעתו היחידה של קהרר בבונדסליגה בעונה זו. בעונת 2016/17, קהרר הפך לשחקן משמעותי יותר, כשערך 16 הופעות ליגה, וסיים עם שאלקה במקום העשירי בבונדסליגה. בעונת 2017/18 קהרר תפס מקום חשוב בהגנת הקבוצה, בה שיתף פעולה עם בסטיאן אוצ'יפקה, נאלדו ומטייה נסטאסיץ', וסייע לקבוצה לסיים במקום השני בבונדסליגה, כשהקבוצה ספגה 37 שערים, ורק באיירן מינכן ושטוטגרט ספגו פחות. באותה עונה, הבקיע קהרר שלושה שערי ליגה, אחד מהם בתיקו 1-1 בדרבי של הרוהר מול בורוסיה דורטמונד.

יכולתו הטובה של קהרר לא נעלמה מהמועדונים הגדולים. בקיץ 2018 חתם קהרר על חוזה לחמש עונות בפריז סן-ז'רמן, ששילמה עבורו 37 מיליון אירו לשאלקה 04. את הופעת הבכורה בפריז סן-ז'רמן ערך קהרר בניצחון 1–3 על אנז'ה במסגרת ליגת העל הצרפתית. בסיום עונת 2018/19 זכה קהרר עם פריז סן ז'רמן באליפות צרפת והגיע עמה לגמר הגביע הצרפתי, ממנו נעדר, כשפריז סן ז'רמן הפסידה בפנדלים לסטאד רן. בעונת 2019/20 זכה קהרר עם פריז סן ז'רמן בדאבל מקומי, והגיע עמה לגמר ליגת האלופות 2020, לאחר ששלבי ההכרעה של ליגת האלופות נדחו לחודש אוגוסט בעקבות התפרצות מגפת הקורונה. במשחק הגמר, שיחק קהרר 90 דקות בהפסד 0–1 לבאיירן מינכן, ולא הצליח להשלים טרבל.

ב-17 באוגוסט 2022 חתם בוסטהאם יונייטד מהפרמייר ליג תמורת 10 מיליון אירו. ארבעה ימים לאחר מכן ערך הופעת בכורה בקבוצה, בהפסד 0–2 לברייטון אנד הוב אלביון.

ב-5 בינואר 2024 חזר לצרפת והושאל למונקו.

## קריירה בינלאומית
קהרר שיחק בנבחרות הצעירות של גרמניה, לרבות בנבחרת גרמניה בכדורגל עד גיל 21. עם נבחרת זו, זכה קהרר באליפות אירופה בכדורגל עד גיל 21 - 2017, בה ערך הופעה אחת, כשהחליף את גדעון יונג בחצי הגמר מול אנגליה, בו ניצחה גרמניה בפנדלים. במשחק הגמר, בו ניצחה גרמניה את ספרד, קהרר לא שותף. בהמשך, שימש קהרר קפטן במספר משחקים של הנבחרת עד גיל 21.

ב-9 בספטמבר 2018 ערך קהרר את הופעת הבכורה שלו במדי נבחרת גרמניה הבכירה, כשהחליף את מתיאס גינטר בדקה ה-72 במשחק בו ניצחה גרמניה את פרו במשחק ידידות בריין-נקר ארנה.

נכלל בסגל נבחרת גרמניה לטורניר מונדיאל 2022.

## תארים
;פריז סן-ז'רמן
* אליפות צרפת: 2018/2019, 2019/2020, 2021/2022
* הגביע הצרפתי: 2019/2020, 2020/2021
* גביע הליגה הצרפתית: 2019/2020
* הסופר קאפ הצרפתי: 2019, 2020, 2022

;וסטהאם יונייטד
* הקונפרנס ליג: 2022/2023
;נבחרת גרמניה הצעירה
* אליפות אירופה עד גיל 21: 2017

## קישורים חיצוניים

## הערות שוליים

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני שאלקה 04
קטגוריה:כדורגלני פריז סן-ז'רמן
קטגוריה:כדורגלני נבחרת גרמניה
קטגוריה:כדורגלני מונדיאל 2022
קטגוריה:כדורגלני וסטהאם יונייטד
קטגוריה:כדורגלני מונקו
קטגוריה:גרמנים שנולדו ב-1996
ישראל באירוויזיון 1995

**[[ישראל באירוויזיון|ישראל]] השתתפה ב[[אירוויזיון 1995]]** עם השיר אמן בביצוע של ליאורה בעיר דבלין, בירת אירלנד.

## לפני האירוויזיון
### קדם אירוויזיון 1995
קדם-אירוויזיון 1995 הוא תחרות שנערכה לבחירת השיר הישראלי שייצג את ישראל באירוויזיון 1995 באירלנד. התחרות נערכה ב-9 במרץ 1995 במרכז דוהל שבשכונת התקווה בתל אביב והנחו אותה מיכאלה ברקו ואקי אבני.

בתחרות התמודדו 13 שירים, ומתוכם נבחר השיר "אמן" שבוצע על ידי ליאורה, זמרת שהייתה אלמונית עד אותו הערב. את השיר כתבה חמוטל בן זאב והלחין משה דץ. עם ההכרזה על השיר המנצח עלתה ליאורה לבמה לביצוע חוזר של השיר, הפעם ביחד עם אורנה ומשה דץ שסייעו בהלחנת השיר ותרמו להצלחתו. השיר זכה באותה שנה במקום השמיני במצעד הפזמונים העברי השנתי (ה'תש"ן–ה'תשנ"ט) של רשת ג'.

זמרת בולטת נוספת בתחרות הייתה דנה אינטרנשיונל שהגיעה למקום השני עם השיר "לילה טוב אירופה". כאן החל החיבור של אינטרנשיונל לתחרות האירוויזיון, כאשר היא נבחרה בהמשך לייצג את ישראל הן באירוויזיון 1998 (וזכתה במקום הראשון) והן באירוויזיון 2011.

### השירים המשתתפים

### שלב הניקוד
ניקוד השירים התבצע על ידי 7 מוקדי שיפוט ברחבי הארץ, כאשר כל מוקד חילק לשירים נקודות על-פי המדרג הבא: 1, 2, 3, 4, 5, 6, 7, 8 ,10 ו-12 נקודות.

#### מגישי הניקוד
* הוד השרון - אמנון פאר
* שלומי - מוטי עדן
* תל אביב - איילה חסון
* חיפה - עופר נחשון
* אריאל - צ'רלי בוזגלו
* ירושלים - גלעד עדין
* פלמחים - אורנה יקיר

## באירוויזיון
ישראל הייתה השיר ה-21 בסדר ההופעה לאחר סלובניה ולפני מלטה בתום ההצבעה השיר קיבל 81 נקודות והגיע למקום ה-8 מתוך 23 מדינות שהשתתפו בתחרות. ישראל העניקה את ה-12 נקודות שלה לספרד.

### נקודות שהוענקו לישראל

### נקודות שישראל העניקה

## ראו גם
* ישראל באירוויזיון
* קדם-אירוויזיון
* אירוויזיון 1995

## קישורים חיצוניים
* קדם אירוויזיון, באתר הפסטיבלים
* 
* 
* 
* 
* Israel 1995, באתר esc history
* 

## הערות שוליים

קטגוריה:ישראל באירוויזיון
קטגוריה:מדינות באירוויזיון 1995
קטגוריה:1995 בישראל
אסטוניה במשחקים האולימפיים לנוער

**[[אסטוניה]]** משתתפת בכל **[[המשחקים האולימפיים לנוער]]** שהתקיימו מאז היווסדם באולימפיאדת הנוער סינגפור (2010). אסטוניה משתתפת גם במשחקי החורף האולימפיים לנוער. לאורך השנים צברו ספורטאי הנוער האסטונים מדליית זהב בענף הסקי בסגנון חופשי, שתי מדליות כסף בענף הביאתלון ומדליית ארד בחתירה.

## השתתפות במשחקים
### משחקי הקיץ
המשלחת הראשונה של אסטוניה למשחקים האולימפיים לנוער הייתה לאולימפיאדת הנוער סינגפור וכללה שמונה ספורטאים שהתחרו בחמישה ענפי ספורט. המשלחת הגיעה להישג בענף האתלטיקה עם העפלה לגמר קפיצה לרוחק נערות בה סיימו במקום הרביעי. ספורטאי המשלחת לא רשמו הישגים בענפים ג'ודו, חתירה, שחייה ושיט. המשלחת לאולימפיאדת הנוער נאנג'ינג היא הגדולה ביותר שאסטוניה שלחה עד כה. המשלחת מנתה 17 ספורטאים שהתחרו בשבעה ענפים. המשלחת רשמה הישגים בענפים אתלטיקה עם העפלה לגמר קפיצה לרוחק נערים ועם דירוג במקום החמישי בהדיפת כדור ברזל נערים, שחייה עם דירוג במקום השביעי במשחה 50 מטר בסגנון שחיית פרפר נערים, אופניים עם דירוג במקום השביעי לנבחרת הנערות והעפלה לרבע גמר בטורניר הנערות בכדורסל. המשלחת לא רשמה הישגים בענפים בדמינטון, ג'ודו ושיט.

### משחקי החורף
#### אולימפיאדת הנוער אינסברוק (2012)
אסטוניה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק. המשלחת כללה 17 ספורטאים שהתחרו בשבעה ענפי ספורט. המשלחת זכתה בשתי מדליות כסף. המשלחת הגיעה להישגים נאים בענף הביאתלון עם זכייה בשתי מדליות כסף בטורניר הנערים במקצועות ספרינט נגד השעון ומרדף. ספורטאי המשלחת הגיעו להישגים גם בענפים סקי נורדי משולב עם דירוג במקום השביעי בטורניר הנערים, סקי למרחקים עם דירוג במקום השמיני בגלישה ל-10 ק"מ נערים וסקי אלפיני עם דירוג במקום התשיעי במסלול סלאלום ענק לנערים ודירוג במקום ה-14 במסלול סלאלום לנערים ולנערות. המשלחת לא הגיעה להישגים משמעותיים בענפים החלקה אמנותית, קפיצות סקי וקרלינג.

#### אולימפיאדת הנוער לילהאמר (2016)
המשלחת לאולימפיאדת הנוער לילהאמר מנתה 17 ספורטאים שהתחרו בשמונה ענפי ספורט. המשלחת לא זכתה במדליות. בניגוד לאולימפיאדת הנוער אינסברוק, המשלחת לא זכתה במדליות בענף הביאתלון. יחד עם זאת ספורטאי המשלחת דורגו במקום החמישי במקצוע הספרינט נגד השעון נערים ובמקום התשיעי במקצוע מרדף בטורניר הנערים. בענף ההחלקה אמנותית המשלחת דורגה במקום העשירי בריקוד אמנותי. המשלחת לא רשמה הישגים משמעותיים בענפים החלקה מהירה, סקי אלפיני, סקי למרחקים, סקי נורדי משולב, קפיצות סקי וקרלינג.

#### אולימפיאדת הנוער לוזאן (2020)
המשלחת לאולימפיאדת הנוער לוזאן הייתה הגדולה ביותר שאסטוניה שלחה עד כה. המשלחת מנתה 25 ספורטאים שהתחרו בתשעה ענפי ספורט. המשלחת זכתה במדליית זהב יחידה.

## מדליות

### מדליות לפי משחקים

**משחקי הקיץ**

width="20px"|

**משחקי החורף**

### מדליות לפי ענף

**משחקי הקיץ**

width="20px"|

**משחקי החורף**

## ראו גם
* אסטוניה במשחקים האולימפיים
* אסטוניה במשחקים הפאראלימפיים

קטגוריה:אסטוניה: ספורט
קטגוריה:מדינות במשחקים האולימפיים לנוער
יורונימוס

**אוייסטיין אארסת**' (בנורווגית: **Øystein Aarseth**; 22 במרץ 1968 – 10 באוגוסט 1993) היה גיטריסט ומוזיקאי נורווגי שנודע בשם הבמה **יורונימוס**. יורונימוס היה אחד המייסדים ודמות מובילה בסצנת הבלאק-מטאל בנורווגיה בסוף שנות ה-80 ותחילת ה-90. הוא היה הגיטריסט ואחד המייסדים של להקת מייהם והיה המנהיג בה בין השנים 1984 – עד הירצחו בשנת 1993. כמו כן, יורונימוס היה המייסד ובעלים של חברת התקליטים "Deathlike Silence Productions" שהתמקדה במוזיקת מטאל, ובעל חנות התקליטים "Helvete" (משמעות השם בנורווגית "גיהנום").
יורונימוס היה "שטניסט" מוצהר והיה ידוע בשל אמירות מיזנתרופיות. הוא הציג את עצמו כמי שמנהיג קבוצה מיליטנטית בעלת מאפייני כת בשם "המעגל הפנימי של בלאק מטאל".
יורונימוס נרצח באוגוסט 1993 על ידי באסיסט להקת מייהם באותו הזמן, וארג ויקרנס, מקים להקת בורזום.

## קריירה
### 1984–1991 – ייסוד מייהם

אארסת ייסד את מייהם ב-1984 עם הבסיסט ניורובוצ'ר (יורן סטוברוד) והמתופף קייטיל מנהיים. באותה תקופה שם הבמה של אארסת היה "דיסטרקטור", אולם הוא החליף אותו לאחר ל"יורונימוס", אליו הוא הגיע משמו של שד מהמיתולוגיה היוונית שלהקת הבלאק מטאל Hellhammer השתמשה גם כן ככותרת לאחד השירים שלה.

### 1991–1993

## הירצחו
ב-10 באוגוסט 1993 נרצח יורונימוס על ידי וארג ויקרנס (באסיסט הלהקה באותה התקופה, והאיש שמאחורי הפרויקט בורזום), על ידי דקירות מרובות עם סכין. וארג הגיע לביתו של יורונימוס באוסלו, וקטטה התפתחה בין השניים. וארג טען שהוא רצח את יורונימוס כהגנה עצמית, מפני שנודע לו שיורונימוס התכוון לענות אותו.

## קישורים חיצוניים

* Interview with Euronymous II  ראיון עם יורונימוס מתוך אתר angelfire.com 
* 

## הערות שוליים

קטגוריה:מוזיקאים נורווגים
קטגוריה:נרצחים: מוזיקאים
קטגוריה:נורווגים שנולדו ב-1968
קטגוריה:נפטרים ב-1993
סיריל פרו

**סיריל פרו** (בצרפתית: **Cyril Féraud**; נולד ב-15 במרץ 1985) הוא מנחה טלוויזיה צרפתי.

## ביוגרפיה
פרו נולד בחבל פרובאנס-אלפ-קוט ד'אזור, הוא החל את הקריירה הטלוויזיונית שלו ב-2004 שהחל להנחות שתי תוכניות בסניף הצרפתי של ערוץ דיסני, לאחר מכן הוא עבר לעבוד בערוץ France 3 ובנוסף הוא הנחה גם את טקס פרסי בחירת הילדים של ניקלודיאון עבור ניקלודיאון הצרפתי.

ב-2006 הוא עבר לערוץ הרדיו "Europe 1" כתקליטן.

מ-2008 הוא מגיש את הגרלת הלוטו הלאומית עבור France 2. מ-2009 הוא מגיש את שעשועון הטלוויזיה "Slam".

ב-2011 התמודד בתוכנית "המבצר". באותה שנה הגיש את תוצאות הניקוד מטעם צרפת באירוויזיון 2011.

## קישורים חיצוניים

* 

קטגוריה:מנחי טלוויזיה צרפתים
קטגוריה:צרפתים שנולדו ב-1985